PROJEKTS

LATVIJAS REPUBLIKAS MINISTRU KABINETS

2018. gada \_\_\_. \_\_\_\_\_\_\_\_ Noteikumi Nr. \_\_\_\_

Rīgā (prot. Nr. \_\_\_ \_\_\_. §)

**Grozījumi Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi”**

Izdoti saskaņā ar

Būvniecības likuma

5. panta pirmās daļas 2. punktu

un otrās daļas 2. punktu

Izdarīt Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi” (Latvijas Vēstnesis, 2014, 211. nr.) šādus grozījumus:

1. Izteikt 4. punktu šādā redakcijā:

“4. Par šajos noteikumos noteiktā valsts autoceļu būvniecības procesa kontroli un tiesiskumu atbildīga ir valsts akciju sabiedrība “Latvijas Valsts ceļi”, kura pilda būvvaldes funkcijas (turpmāk – valsts autoceļu būvvalde), bet Būvniecības likuma 6.1 panta pirmās daļas 1. punkta “b” apakšpunktā minētajā gadījumā par būvdarbu kontroli un tiesiskumu atbildīgs ir Būvniecības valsts kontroles birojs (turpmāk – birojs).”.

2. Svītrot 6. punktu.

3. Izteikt 2. sadaļu šādā redakcijā:

“**2. Valsts autoceļu būvnoteikumi**

**2.1. Būvniecības iecere**

8. Valsts autoceļa vai tā posma jaunai būvniecībai vai pārbūvei ir nepieciešama būvatļauja (1. pielikums). Būvatļauju izsniedz valsts autoceļu būvvalde.

9. Valsts autoceļa vai tā posma atjaunošanai vai nojaukšanai ir nepieciešama apliecinājuma karte (1.1 pielikums).

10. Valsts autoceļa vai tā posma vienkāršotai atjaunošanai un satiksmes organizācijas tehnisko līdzekļu (izņemot ceļa zīmju, aizsargbarjeru, signālstabiņu un horizontālā un vertikālā apzīmējuma) būvniecībai nepieciešams paskaidrojuma raksts (1.2 pielikums).

11. Par ceļa zīmju, aizsargbarjeru, signālstabiņu un horizontālo un vertikālo apzīmējumu būvniecību nav jāinformē valsts autoceļu būvvalde. Par pabeigtiem būvdarbiem būvdarbu veicējs piecu darbadienu laikā valsts autoceļu būvvaldē iesniedz paziņojumu, kuram pievienots novietojuma plāns.

12. Valsts autoceļa vienkāršota atjaunošana šo noteikumu izpratnē ir:

12.1. seguma atjaunošana autoceļu posmos, kuros vidējais smago transportlīdzekļu skaits vienā joslā diennaktī nepārsniedz 500 transportlīdzekļus un atjaunojamā posma kopējais garums nepārsniedz 10 kilometrus, ietverot tikai šādus darbus:

12.1.1. asfaltbetona seguma atjaunošanai – plaisu aizpildīšana, profila un iesēdumu labošana ar izlīdzinošo frēzēšanu, profila un iesēdumu labošana ar asfaltbetonu (nepārsniedzot 30 % vai 20 000 m2 no posma laukuma), nomaļu uzpildīšana, profilēšana, blīvēšana, seguma apstrāde ar virsmas apstrādes metodi, kas paredz ne vairāk kā divu šķembu kārtu uzklāšanu;

12.1.2. nesaistītu minerālmateriālu segumu atjaunošanai – ceļa klātnes sagatavošana, profilēšana, iesēdumu un profila labošana ar nesaistītu minerālmateriālu, nesaistītu minerālmateriālu seguma būvniecība apjomā līdz 500 m3/km;

12.2. ūdens novadīšanas sistēmas un zemes klātnes atjaunošana, kas ietver darbus, kuros rakšanas dziļums nepārsniedz 30 cm;

12.3. tilta nestspēju neietekmējošu konstruktīvo elementu atjaunošana, ietverot tikai šādus darbus:

12.3.1. deformācijas šuvju atjaunošana;

12.3.2. margu atjaunošana;

12.3.3. ietvju atjaunošana;

12.3.4. seguma atjaunošana;

12.3.5. ūdens novadīšanas sistēmas atjaunošana;

12.3.6. betona konstrukciju atjaunošana;

12.3.7. konstrukciju aizsargpārklājuma atjaunošana;

12.3.8. uzbēruma un krastu nostiprinājumu atjaunošana.

13. Būvniecības iesniegums, paskaidrojuma raksts, apliecinājuma karte vai paziņojums nav nepieciešams:

13.1. avāriju un bojājumu seku (arī bojājumu, kas radušies dabas stihijas, noziedzīgu nodarījumu un citu neparedzētu apstākļu dēļ) novēršanai;

13.2. visu veidu satiksmes organizācijas tehniskajiem līdzekļiem, kas tiek uzstādīti uz laiku līdz sešiem mēnešiem;

13.3. ikdienas uzturēšanas darbiem.

14. Lai saņemtu būvatļauju, būvniecības ierosinātājs iesniedz valsts autoceļu būvvaldei būvniecības iesniegumu (1.3 pielikums), kurā iekļauj informāciju par:

14.1. būvniecības ierosinātāju;

14.2. valsts autoceļa maršrutu (nozīme, indekss, nosaukums, posma adrese (km));

14.3. plānoto būvprojekta nosaukumu;

14.4. plānoto būvniecības veidu (jauna būvniecība vai pārbūve);

14.5. valsts autoceļu būvniecībā plānoto lietošanas veidu (autoceļš, tilts, tunelis, caurteka, gājēju vai velosipēdu ceļš);

14.6. ziņas par zemes gabalu (nekustamā īpašuma kadastra numurs un zemes vienības kadastra apzīmējums);

14.7. valsts autoceļa esošajiem un plānotajiem galvenajiem tehniskajiem rādītājiem (garums, platums, laukums, augstums to esošajās un plānotajās mērvienībās);

14.8. plānoto būvniecības kalendāro plānu (gada ceturkšņa detalizācijā);

14.9. būvniecībā plānotajiem galvenajiem būvdarbu veidiem un būvizstrādājumiem (jauna grants pamata un asfaltbetona seguma būvniecība, divkārtas virsmas apstrāde ar ūdens novadīšanas sakārtošanu);

14.10. plānoto kapitālieguldījumu kalpošanas ilgumu (gadi);

14.11. pieprasītajiem un saņemtajiem tehniskajiem vai īpašajiem noteikumiem.

15. Gadījumā, ja valsts autoceļa pieņemšana ekspluatācijā paredzēta pa kārtām, būvniecības iesniegumā iekļauj sadalījumu pa kārtām, norādot valsts autoceļa posmu robežas un kārtu secību.

16. Ja valsts autoceļa vai tā posma jauna būvniecība vai pārbūve paredzēta ārpus ceļa zemes nodalījuma joslas vai sarkano līniju robežām, būvniecības iesniegumam papildus pievieno būvprojektu minimālā sastāvā, kurā ietver:

16.1. valsts autoceļa vai tilta galvenos tehniskos parametrus;

16.2. informāciju par būvniecībai nepieciešamajām zemēm un zemju iegādes risinājumiem;

16.3. dokumentus, kas nepieciešami būvniecības ieceres publiskai apspriešanai (ja tā ir nepieciešama).

17. Ierosinot valsts autoceļa vai tā posma vai atsevišķa elementa atjaunošanu vai nojaukšanu, būvniecības ierosinātājs iesniedz valsts autoceļu būvvaldei aizpildītu apliecinājuma kartes I daļu, kurai pievieno:

17.1. valsts autoceļu tīkla pārlūka kartes izdruku ar objekta novietojuma shēmu (tiltam – plānu, kopskatu);

17.2. trases plānu atbilstošā mērogā uz topogrāfiskā plāna mērogā M 1:500 līdz M 1:2000 (nojaukšanas gadījumā);

17.3. skaidrojošu aprakstu, kurā norādīta informācija par plānoto būvniecību, tajā skaitā par būvdarbu veikšanas paņēmieniem un tehnoloģijām, pielietotajiem būvizstrādājumiem un pasākumiem ceļu satiksmes drošības nodrošināšanai, ja tādi nepieciešami;

17.4. defektu aktu;

17.5. darbu daudzumu sarakstu;

17.6 būvniecībā radušos atkritumu apsaimniekošanu, to apjomu un pārstrādes vai apglabāšanas vietu;

17.7. citus dokumentus, kas raksturo valsts autoceļu.

18. Valsts autoceļa vienkāršotai atjaunošanai un satiksmes organizācijas tehnisko līdzekļu (izņemot ceļa zīmju, aizsargbarjeru, signālstabiņu un horizontālā un vertikālā apzīmējuma) būvniecībai būvniecības ierosinātājs valsts autoceļu būvvaldē iesniedz aizpildītu paskaidrojuma raksta I daļu, kurai pievieno:

18.1. novietojuma plānu vizuāli uztveramā mērogā;

18.2. skaidrojošu aprakstu, kurā norāda informāciju par plānoto būvniecību, tajā skaitā par būvdarbu veikšanas paņēmieniem un tehnoloģijām, pielietotajiem būvizstrādājumiem un pasākumiem ceļu satiksmes drošības nodrošināšanai, ja tādi nepieciešami.

19. Būvatļaujā iekļauj:

19.1. projektēšanas nosacījumus, ietverot prasības:

19.1.1. valsts autoceļu būvvaldē iesniedzamās būvprojekta daļas un citas prasības būvprojekta detalizācijai;

19.1.2. tehnisko vai īpašo noteikumu saņemšanai no valsts un pašvaldību institūcijām;

19.1.3. tehnisko noteikumu saņemšanai inženiertīklu pieslēgumiem (atslēgumiem) un to šķērsojumiem;

19.1.4. vides pieejamībai normatīvajos aktos noteiktajos gadījumos;

19.1.5. kultūras pieminekļu aizsardzībai;

19.1.6. būvprojekta risinājumu saskaņošanai ar blakus esošo nekustamo īpašumu īpašniekiem vai, ja tādu nav, – ar tiesiskajiem valdītājiem, ja būvdarbi plānoti ārpus ceļu zemes nodalījuma joslas robežām;

19.1.7. normatīvajos aktos noteiktajos gadījumos – prasības citiem dokumentiem, atļaujām vai saskaņojumiem;

19.1.8. citas prasības atbilstoši teritorijas plānojumam, lokālplānojumam vai detālplānojumam (ja tāds ir izstrādāts);

19.2. būvdarbu uzsākšanas nosacījumus, ietverot prasības:

19.2.1. iesniedzamajiem dokumentiem par atbildīgajiem būvspeciālistiem (saistību raksti);

19.2.2. reģistrēšanai iesniedzamajiem dokumentiem valsts autoceļa būvdarbu procesu fiksēšanai;

19.2.3. iesniedzamajiem dokumentiem par civiltiesiskās atbildības apdrošināšanu;

19.2.4. citiem iesniedzamajiem dokumentiem normatīvajos aktos noteiktajos gadījumos;

19.3. termiņus būvatļaujas nosacījumu izpildei.

20. Apliecinājuma kartē un paskaidrojuma rakstā iekļauj būvdarbu uzsākšanas nosacījumus, ietverot prasības:

20.1. reģistrēšanai iesniedzamajiem dokumentiem būvdarbu procesu fiksēšanai;

20.2. iesniedzamajiem dokumentiem par civiltiesiskās atbildības apdrošināšanu;

20.3. būvlaukuma aprīkošanu un satiksmes organizāciju būvdarbu laikā;

20.4. citiem iesniedzamajiem dokumentiem normatīvajos aktos noteiktajos gadījumos.

**2.2. Projektēšana**

21. Valsts autoceļu būvprojekta saturu un noformēšanas prasības būvniecības ierosinātājs nosaka projektēšanas uzdevumā, pamatojoties uz piemērojamajiem standartiem.

22. Projektēšanas nosacījumu izpildi apliecina ar atzīmes izdarīšanu būvatļaujā, pamatojoties uz būvniecības ierosinātāja saskaņoto būvprojektu.

23. Pēc atzīmes izdarīšanas būvatļaujā par projektēšanas nosacījumu izpildi būvniecības ierosinātājs ir tiesīgs uzsākt būvdarbu uzsākšanas nosacījumu izpildi.

24. Ja būvdarbi nav uzsākti līdz būvdarbu uzsākšanas nosacījumu izpildes termiņa beigām, būvprojektu atjauno atbilstoši piemērojamajiem standartiem un specifikāciju prasībām, kā arī no jauna saņem nepieciešamos saskaņojumus.

25. Atkāpes (izmaiņas) būvprojektā īstenojamas tikai Būvniecības likumā noteiktajā kārtībā.

26. Ekspertīzes ietvaros būveksperts pārbauda:

26.1. autoceļu segu konstrukcijas aprēķinu, satiksmes organizācijas tehnisko līdzekļu aprīkojuma, kā arī ģeometrisko parametru atbilstību lietošanas drošumam un ūdens novadīšanas risinājumus;

26.2. tiltu nesošo konstrukciju atbilstību mehāniskās stiprības un stabilitātes prasībām – slodžu kombināciju izvēles pareizību, segu konstrukciju, tiltu balstu un laiduma konstrukciju nestspēju un dimensijas.

27. Būvdarbu uzsākšanas nosacījumu izpildi apliecina ar atzīmes izdarīšanu būvatļaujā, apliecinājuma kartē vai paskaidrojuma rakstā pēc tam, kad būvdarbu veicējs ir iesniedzis visus būvatļaujā, apliecinājuma kartē vai paskaidrojuma rakstā norādītos dokumentus.

**2.3. Būvdarbi**

28. Būvniecības ierosinātājs vispārīgajos būvnoteikumos noteiktajos gadījumos būvdarbu kvalitātes kontrolei pieaicina būvuzraugu un autoruzraudzības veikšanai pieaicina būvprojekta izstrādātāju.

29. Pirms būvdarbu uzsākšanas būvniecības ierosinātājs nodod un būvdarbu veicējs pieņem būvlaukumu.

30. Būvlaukuma nodošanas aktā (2. pielikums) nosaka būvdarbu veicēja atbildību par satiksmes organizēšanu, kā arī par būvlaukuma uzturēšanu būvdarbu līgumā paredzētajā apjomā.

31. Būvlaukumā atrodas šādi dokumenti:

31.1. būvprojekts;

31.2. būvdarbu žurnāls;

31.3. autoruzraudzības žurnāli (ja tiek veikta autoruzraudzība);

31.4. segto darbu akti (ja ir veikti segtie darbi);

31.5. būvizstrādājumu atbilstību apliecinoši dokumenti;

31.6. apjomu uzmērījumu akti;

31.7. satiksmes organizācijas shēmas;

31.8. būvlaukuma nodošanas akts.

32. Būvdarbu laikā visām konstrukcijām, kuras tiek nosegtas ar citām konstruktīvām kārtām, tiek sastādīts segto darbu pieņemšanas akts ([3. pielikums](https://likumi.lv/doc.php?id=269710#piel3)).

33. Segtos darbus pārbauda un pieņem pirms secīgi nākamo darbu veikšanas, sastādot segto darbu pieņemšanas aktu, kuru paraksta būvuzraugs (ja tiek veikta būvuzraudzība), būvdarbu veicējs, kā arī autoruzraugs tajos gadījumos, kad to paredz autoruzraudzības līgums.

34. Ja valsts autoceļa būvdarbi tiek apturēti vai pārtraukti, būvniecības ierosinātājs veic valsts autoceļa konservāciju normatīvajos aktos noteiktajā kārtībā.

35. Valsts autoceļa konservācijas darbu veikšanai tiek izstrādāts konservācijas darbu veikšanas projekts, kurā ietver:

35.1. nepieciešamo pabeidzamo darbu sarakstu;

35.2. projekta risinājumus būvkonstrukciju noturības zudumu un būves elementu turpmākās bojāšanās novēršanai;

35.3. konservācijas darbu veikšanas kalendāro plānu.

36. Pēc valsts autoceļa, tā posma vai satiksmes organizācijas tehnisko līdzekļu būvdarbu pabeigšanas sagatavo būvdarbu pabeigšanas aktu (4. pielikums), ar kura parakstīšanas brīdi beidzas būvdarbu veicēja atbildība par būvlaukuma uzturēšanu un satiksmes organizāciju.

37. Jaunas būvniecības vai pārbūves gadījumā valsts autoceļa izmantošana būvdarbu laikā un no būvdarbu pabeigšanas akta parakstīšanas brīža līdz autoceļa pieņemšanai ekspluatācijā ir atļauta, ja būvprojektā iekļauts izvērtējums par valsts autoceļa izmantošanas pieļaujamību un izmantošanas nosacījumiem.

38. Valsts autoceļa vai tā posma izmantošana ir atļauta atjaunošanas, vienkāršotās atjaunošanas vai satiksmes organizācijas tehnisko līdzekļu būvdarbu laikā.

39. Pēc būvdarbu pabeigšanas būvdarbu veicējs sagatavo paveikto būvdarbu uzmērījumus un izpildmērījumus, kuru veikšanas kārtību, nepieciešamo apjomu un iesniegšanas termiņu valsts autoceļu būvvaldei atbilstoši normatīvajiem aktiem nosaka būvniecības ierosinātājs būvdarbu līgumā. Paveikto būvdarbu uzmērījumu dokumentu iesniegšanas termiņš nedrīkst būt garāks par trīs mēnešiem.

40. Pirms valsts autoceļa pieņemšanas ekspluatācijā veic izpildmērījumu, izņemot:

40.1. atjaunošanas, vienkāršotas atjaunošanas vai satiksmes organizācijas tehnisko līdzekļu būvniecības gadījumā;

40.2. pagaidu būves novietošanas gadījumā.

41. Pirms tiltu vai tuneļu pieņemšanas ekspluatācijā veic tajos esošo telpu uzmērīšanu, ja veikta šo telpu pārbūve vai šīs telpas nav kadastrāli uzmērītas.

42. Tiltiem un tuneļiem stāvu plānu vai telpu grupas plānu izstrādā atbilstoši normatīvajiem aktiem par būvju kadastrālo uzmērīšanu.

43. Valsts autoceļa izpildmērījuma plānu izstrādā normatīvajos aktos noteiktajā kārtībā, tajā papildus iekļaujot informāciju par:

43.1. valsts autoceļa laukumu, kuru veido brauktuves laukums, velosipēdu ceļu, ietvju un apmaļu laukums, izņemot veģetācijas aizņemto laukumu atbilstoši autoceļa seguma materiāliem, brauktuves platumu, brauktuves garumu pa valsts autoceļa ass līniju;

43.2. valsts autoceļa lietošanas veidu atbilstoši būvju klasifikācijai.

44. Valsts autoceļa vai tā posma, mākslīgo būvju vai atsevišķu konstrukciju nojaukšanas izpildmērījuma plānā norāda nojauktā autoceļa vai mākslīgo būvju sākuma un beigu punktu vai atsevišķo konstrukciju novietojuma piesaistes adresi.

45. Valsts autoceļu būvvalde būvdarbu izpildmērījumu dokumentus jaunu valsts autoceļu būvniecības, valsts autoceļu pārbūves vai nojaukšanas darbiem glabā ne mazāk kā 25 gadus pēc būvdarbu pabeigšanas, bet valsts autoceļu atjaunošanas darbiem – ne mazāk kā 10 gadus pēc būvdarbu pabeigšanas.

**2.4. Pieņemšana ekspluatācijā**

46. Institūcijas, kuras ir izdevušas tehniskos vai īpašos noteikumus, 10 darbadienu laikā pēc būvniecības ierosinātāja iesnieguma saņemšanas atbilstoši savai kompetencei pārbauda un sniedz atzinumu par valsts autoceļa gatavību ekspluatācijai, tā atbilstību tehniskajiem vai īpašajiem noteikumiem un normatīvo aktu prasībām.

47. Valsts autoceļa vai tā posma jaunas būvniecības vai pārbūves pieņemšanai pastāvīgā ekspluatācijā, būvniecības ierosinātājs saņem atzinumus, ko sniegušas šādas būvniecības procesā iesaistītās institūcijas vai būvspeciālisti:

47.1. būvdarbu veicējs;

47.2. būvuzraugs;

47.3. autoruzraugs, ja ir veikta autoruzraudzība;

47.4. institūcijas, kuras izdevušas tehniskos vai īpašos noteikumus.

48. Valsts autoceļa vai tā posma jaunas būvniecības vai pārbūves pieņemšanai pastāvīgā ekspluatācijā, kuram saskaņā ar normatīvajiem aktiem nav piemērota ietekmes uz vidi novērtējuma procedūra, būvniecības ierosinātājs valsts autoceļu būvvaldē iesniedz šo noteikumu 50. punktā noteiktos dokumentu oriģinālus.

49. Valsts autoceļa vai tā posma jaunas būvniecības vai pārbūves pieņemšanai pastāvīgā ekspluatācijā, kuram saskaņā ar normatīvajiem aktiem piemērota ietekmes uz vidi novērtējuma procedūra, būvniecības ierosinātājs birojā iesniedz šo noteikumu 50. punktā noteiktos dokumentu oriģinālus.

50. Valsts autoceļa vai tā posma jaunas būvniecības vai pārbūves pieņemšanai pastāvīgā ekspluatācijā valsts autoceļu būvvaldē vai birojā iesniedzami šādi dokumenti:

50.1. atzinumi, ko sniegušas būvniecības procesā iesaistītās institūcijas un būvspeciālisti saskaņā ar 47. punktu;

50.2. būvdarbu pabeigšanas akts;

50.3. būvprojekts;

50.4. izpildmērījuma plāns;

50.6. laboratorijas pārbaužu rezultāti;

50.7. izpildmērījumi ;

50.8. būvdarbu dokumenti.

51. Valsts autoceļa vai tā posma jaunu būvniecību vai pārbūvi pieņem ekspluatācijā ar aktu par būves pieņemšanu pastāvīgā ekspluatācijā (5. pielikums),

52. Valsts autoceļu, kuriem saskaņā ar normatīvajiem aktiem piemērota ietekmes uz vidi novērtējuma procedūra, aktu par būves pieņemšanu pastāvīgā ekspluatācijā birojs sagatavo divos eksemplāros, no kuriem vienu eksemplāru izsniedz būvniecības ierosinātājam, bet otru eksemplāru glabā biroja arhīvā.

53. Valsts autoceļa vai tā posma atjaunošana, vienkāršotā atjaunošana vai satiksmes organizācijas tehnisko līdzekļu būvniecība ir uzskatāma par pieņemtu ekspluatācijā ar dienu, kad valsts autoceļu būvvalde izdarījusi atzīmi paskaidrojuma rakstā vai apliecinājuma kartē un būvdarbu veicējs ir iesniedzis valsts autoceļu būvvaldē šo noteikumu 11. punktā noteiktos dokumentus.

54. Ja veiktie būvdarbi neatbilst akceptētajai būvniecības iecerei vai būvniecību reglamentējošajiem normatīvajiem aktiem, valsts autoceļu būvvalde pieņem lēmumu par konstatētajām atkāpēm, kurā norāda konstatētās atkāpes no akceptētās būvniecības ieceres vai būvniecību reglamentējošajiem normatīvajiem aktiem un termiņu atkāpju novēršanai.

55. Pēc šo noteikumu 54. punktā minētajā lēmumā norādīto atkāpju novēršanas būvniecības ierosinātājs atkārtoti vēršas būvvaldē un, ja būvniecības ierosinātājs ir novērsis lēmumā norādītās atkāpes, valsts autoceļu būvvalde par to izdara atzīmi paskaidrojuma rakstā vai apliecinājuma kartē.

56. Būvniecības procesā iesaistītajām institūcijām ir tiesības saņemt akta par būves pieņemšanu pastāvīgā ekspluatācijā kopiju vai izrakstu.

57. Pēc valsts autoceļa pieņemšanas pastāvīgā ekspluatācijā līdz Būvniecības informācijas sistēmas ieviešanai būvniecības ierosinātājs atbilstoši Nekustamā īpašuma valsts kadastra likumam iesniedz Valsts zemes dienestā datu reģistrācijai vai aktualizācijai Nekustamā īpašuma valsts kadastra informācijas sistēmā šādus dokumentus:

57.1. aktu par valsts autoceļa pieņemšanu pastāvīgā ekspluatācijā;

57.2. būvprojektu;

57.3. izpildmērījumu plānu.

58. Būvdarbu garantijas termiņš nav mazāks kā divi gadi pēc darbu pieņemšanas vai būves pieņemšanas pastāvīgā ekspluatācijā. Būvdarbu līgumā var noteikt garākus garantijas termiņus, ņemot vērā būvprojektā paredzēto risinājumu kalpošanas laiku.

59. Laika periods starp būvdarbu pabeigšanas akta parakstīšanu un būves pastāvīgā ekspluatācijā pieņemšanas akta parakstīšanu tiek ieskaitīts garantijas termiņā.

60. Pēc valsts autoceļa vai tā posma atjaunošanas vai nojaukšanas būvdarbu pabeigšanas vai satiksmes organizācijas tehnisko līdzekļu (izņemot ceļa zīmju, aizsargbarjeru, signālstabiņu un horizontālā un vertikālā apzīmējuma) uzstādīšanas pabeigšanas, būvniecības ierosinātājs aizpilda apliecinājuma kartes vai paskaidrojuma raksta II daļu un piecu darbadienu laikā iesniedz valsts autoceļu būvvaldē.”.

4. Aizstāt 7., 264., 265. un 266. punktā vārdus “akciju sabiedrība” ar vārdiem “valsts autoceļu būvvalde”.

5. 1. pielikumā:

visā pielikumā vārdus “valsts akciju sabiedrība “Latvijas Valsts ceļi”” aizstāt ar vārdiem “valsts autoceļu būvvalde”;

izteikt 1. punktu šādā redakcijā:

“1. Būvniecības veids (vajadzīgo atzīmēt):

1.1. valsts autoceļu būvniecība

 pārbūve  jauna būvniecība

1.2. pašvaldību, komersantu un māju ceļu un ielu būvniecība

 atjaunošana  pārbūve  jauna būvniecība

 nojaukšana”;

svītrot 5. punkta 7. apakšpunktu.

6. Papildināt noteikumus ar 1.1, 1.2 un 1.3 pielikumu šādā redakcijā:

“1.1 pielikums

Ministru kabineta

2014. gada  14. oktobra

noteikumiem Nr. 633

**Apliecinājuma karte**

Būvniecības ierosinātājs

(juridiskās personas nosaukums, adrese, reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālruņa numurs, e-pasta adrese)

Lūdzu izskatīt iesniegumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(būvprojekta nosaukums, valsts autoceļa nosaukums, posma adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ būvniecībai / nojaukšanai.

**I Būvniecības ieceres dokumenti**

(aizpilda būvniecības ierosinātājs)

1. Būvniecības veids (vajadzīgo atzīmēt):

  atjaunošana  nojaukšana

2. Ziņas par valsts autoceļu:

1) būves grupa atbilstoši vispārīgajiem būvnoteikumiem: \_\_\_ grupa

2) būves paredzētais galvenais lietošanas veids atbilstoši būvju klasifikācijai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) valsts autoceļa pārvaldītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4) būvniecībā radīto atkritumu apsaimniekotājs

(juridiskās personas nosaukums, reģistrācijas Nr.)

5) būvniecībā radīto atkritumu apjoms \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6) būvniecībā radīto atkritumu pārstrādes vai apglabāšanas vieta

7) teritorijas sakārtošanas veids (nojaukšanas gadījumā)

3. Ziņas par zemes gabalu:

1) nekustamā īpašuma kadastra numurs

2) zemes vienības kadastra apzīmējums

4. Valsts autoceļa galvenie tehniskie rādītāji:

1) valsts autoceļa posma garums

2) valsts autoceļa ceļa klātnes normālprofils (NP)

3) valsts autoceļa seguma materiāls

4) tilta, caurtekas vai tuneļa konstrukcija

5) tilta gabarīts / caurtekas vai tuneļa garums

5. būvniecībā plānotie galveno būvdarbu veidi un būvizstrādājumi

5. Ziņas par būvniecības finansējuma avotu:

 publisko tiesību juridiskās personas līdzekļi;

 Eiropas Savienības politiku instrumentu līdzekļi;

 citi ārvalstu finanšu palīdzības līdzekļi.

6. Ieceres izstrādātājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds, sertifikāta Nr. vai juridiskās personas nosaukums, reģistrācijas Nr., \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģistrācijas Nr. būvkomersantu reģistrā, juridiskā adrese, tālruņa numurs un e-pasta adrese)

7. Būvniecības ierosinātājs apliecina, ka attiecībā uz valsts autoceļu nav nekādu apgrūtinājumu, aizliegumu vai strīdu, kā arī apņemas īstenot valsts autoceļa atjaunošanu vai nojaukšanu (nevajadzīgo svītrot) atbilstoši būvniecības ieceres dokumentiem un būvniecības atkritumus nogādāt tiem atbilstošā vietā.

Būvniecības ierosinātājs \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts) (datums)

8. Pielikumā iesniegtie dokumenti (atbilstoši situācijai, vajadzīgo atzīmēt):

 skaidrojošs apraksts uz \_\_\_\_\_\_\_\_ lapām.

 grafiskie dokumenti uz \_\_\_\_\_\_\_\_\_ lapām.

 saskaņojumi ar personām uz \_\_\_\_\_\_\_\_\_\_ lapām.

 saskaņojumi ar institūcijām uz \_\_\_\_\_\_\_\_\_\_ lapām.

 atļaujas uz \_\_\_\_\_\_\_\_\_\_\_\_ lapām.

 tehniskie vai īpašie noteikumi uz \_\_\_\_\_ lapām.

 citi dokumenti uz \_\_\_\_\_ lapām.

**Aizpilda valsts autoceļu būvvalde:**

9. Atzīme par būvniecības ieceres akceptu

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

10. Ieceres realizācijas termiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

11. Lēmums par atteikšanos akceptēt ieceri

Lēmuma numurs \_\_\_\_\_\_\_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_\_\_\_\_\_\_\_\_\_\_

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

12. Būvdarbu uzsākšanas nosacījumi:

Valsts autoceļu būvvaldē iesniedzamie dokumenti (vajadzīgo atzīmēt):

 informācija par būvdarbu veicēju;

 būvkomersanta reģistrācijas apliecības kopija;

 būvdarbu žurnāls;

 būvdarbu veicēja civiltiesiskās atbildības obligātās apdrošināšanas polises kopija;

 atbildīgo būvspeciālistu profesionālās civiltiesiskās atbildības obligātās apdrošināšanas polišu kopijas;

 atbildīgā būvdarbu vadītāja saistību raksts;

 atbildīgā būvuzrauga saistību raksts;

 būvuzraudzības plāns;

 citi dokumenti, ja to paredz normatīvie akti \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13. Atzīme par būvdarbu uzsākšanas nosacījumu izpildi \_\_\_\_\_\_\_\_\_\_\_\_\_\_\_\_\_\_\_

(datums)

Būvdarbu veicējs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds, tālruņa numurs vai juridiskās personas nosaukums, reģistrācijas Nr.,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģistrācijas Nr. būvkomersantu reģistrā, tālruņa numurs, e-pasta adrese)

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

**II Būvniecības pabeigšana**

(aizpilda būvniecības ierosinātājs)

14. Informācija par būvniecības pabeigšanu (vajadzīgo atzīmēt un aizpildīt):

 Apliecinu, ka būvniecības iecere ir īstenota.

Būvdarbu pabeigšanas akta (4. pielikums) datums \_\_\_\_\_\_\_\_\_\_\_\_\_\_\_\_\_\_\_\_\_\_

(datums)

 Būvniecība ir pārtraukta.

Lēmuma par būves konservāciju un būvniecības pārtraukšanu datums \_\_\_\_\_\_\_\_\_\_\_\_\_\_\_\_\_\_\_

(datums)

 Būvdarbi nav uzsākti apliecinājuma kartē noteiktajā termiņā.

Būvniecības ierosinātāja atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_

(vārds, uzvārds, amats, paraksts) (datums)

1.2 pielikums

Ministru kabineta

2014. gada  14. oktobra

noteikumiem Nr. 633

**Paskaidrojuma raksts**

(aizpilda būvniecības ierosinātājs)

Būvniecības ierosinātājs

(juridiskās personas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālruņa numurs, e-pasta adrese)

Lūdzu izskatīt iesniegumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(būvprojekta nosaukums, valsts autoceļa nosaukums, posma adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ būvniecībai.

**I Būvniecības ieceres dokumenti**

1. Būvniecības veids (vajadzīgo atzīmēt):

 vienkāršota atjaunošana

  satiksmes organizācijas tehnisko līdzekļu (izņemot ceļa zīmes, aizsargbarjeras, signālstabiņus un horizontālo un vertikālo apzīmējumu) būvniecība

2. Ziņas par valsts autoceļu:

1) būves grupa atbilstoši vispārīgajiem būvnoteikumiem: grupa

2) būves paredzētais galvenais lietošanas veids atbilstoši būvju klasifikācijai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) valsts autoceļa pārvaldītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Ziņas par zemes gabalu:

1) nekustamā īpašuma kadastra numurs

2) zemes vienības kadastra apzīmējums

4. Valsts autoceļa galvenie tehniskie rādītāji.

4.1. vienkāršotai atjaunošanai:

1) valsts autoceļa posma garums

2) valsts autoceļa ceļa klātnes normālprofils (NP)

3) valsts autoceļa seguma materiāls

4.2. satiksmes organizācijas tehnisko līdzekļu būvniecībai:

1) nosaukums

2) citi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Būvniecībā plānotie galveno būvdarbu veidi un būvizstrādājumi

6. Ieceres izstrādātājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds, sertifikāta Nr. vai juridiskās personas nosaukums, reģistrācijas Nr., \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģistrācijas Nr. būvkomersantu reģistrā, juridiskā adrese, tālruņa numurs. e-pasta adrese)

7. Būvniecības ierosinātājs apliecina, ka attiecībā uz valsts autoceļu nav nekādu apgrūtinājumu, aizliegumu vai strīdu, kā arī apņemas īstenot satiksmes organizācijas tehnisko līdzekļu ierīkošanu atbilstoši būvniecības ieceres dokumentiem un būvniecības atkritumus nogādāt tiem atbilstošā vietā.

Būvniecības ierosinātājs \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts) (datums)

8. Pielikumā iesniegtie dokumenti (atbilstoši situācijai, vajadzīgo atzīmēt):

 skaidrojošs apraksts uz \_\_\_\_\_\_\_\_ lapām.

 grafiskie dokumenti uz \_\_\_\_\_\_\_\_\_ lapām.

 saskaņojumi ar trešajām personām uz \_\_\_\_\_\_\_\_\_ lapām.

 saskaņojumi ar institūcijām uz \_\_\_\_\_\_\_\_ lapām.

 atļaujas uz \_\_\_\_\_\_\_\_\_\_ lapām.

 tehniskie vai īpašie noteikumi uz \_\_\_\_\_ lapām.

 citi dokumenti uz \_\_\_\_\_\_\_\_\_ lapām.

**Aizpilda valsts autoceļu būvvalde:**

9. Atzīme par būvniecības ieceres akceptu

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_ \_\_\_\_\_

(vārds, uzvārds, amats, paraksts) (datums)

10. Ieceres realizācijas termiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

11. Lēmums par atteikšanos akceptēt ieceri

Lēmuma numurs \_\_\_\_\_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

12. Atzīme par būvdarbu uzsākšanas nosacījumu izpildi \_\_\_\_\_\_\_\_\_\_\_\_\_\_\_\_\_\_\_

(datums)

Būvdarbu veicējs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskās personas nosaukums, reģistrācijas Nr.,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģistrācijas Nr. būvkomersantu reģistrā, juridiskā adrese, tālruņa numurs un e-pasta adrese)

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)

**II Būvniecības pabeigšana**

(aizpilda būvniecības ierosinātājs)

13. Informācija par būvniecības pabeigšanu (vajadzīgo atzīmēt un aizpildīt):

 Apliecinu, ka būvniecības iecere ir īstenota.

Būvdarbu pabeigšanas akta (4. pielikums) datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

 Būvdarbi nav uzsākti paskaidrojuma rakstā noteiktajā termiņā.

Būvniecības ierosinātāja atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(vārds, uzvārds, amats, paraksts) (datums).

1.3 pielikums

Ministru kabineta

2014. gada  14. oktobra

noteikumiem Nr. 633

**Būvniecības iesniegums**

(aizpilda būvniecības ierosinātājs)

Būvniecības ierosinātājs

(juridiskās personas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālruņa numurs, e-pasta adrese)

Lūdzu izskatīt iesniegumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(būvprojekta nosaukums, valsts autoceļa nosaukums, posma adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ būvniecībai.

**I Būvniecības ieceres dokumenti**

1. Būvniecības veids (vajadzīgo atzīmēt):

 jauna būvniecība  pārbūve

2. Ziņas par valsts autoceļu:

1) būves grupa atbilstoši vispārīgajiem būvnoteikumiem: \_\_\_ grupa

2) būves paredzētais galvenais lietošanas veids atbilstoši būvju klasifikācijai:

(būves kods atbilstoši būvju klasifikācijai)

3. Ziņas par zemes gabalu:

1) nekustamā īpašuma kadastra numurs

2) zemes vienības kadastra apzīmējums

4. Valsts autoceļa galvenie tehniskie rādītāji (esošie / plānotie):

a) valsts autoceļa posma garums

b) valsts autoceļa ceļa klātnes normālprofils (NP)

c) valsts autoceļa seguma materiāls

d) tilta, caurtekas vai tuneļa konstrukcija

e) tilta gabarīts / caurtekas vai tuneļa garums

5. Būvniecībā plānotie galveno būvdarbu veidi un būvizstrādājumi

6. Plānotais būvniecības kalendārais plāns: (gada ceturkšņu detalizācijā):

a) projektēšanas sagatavošana

b) projektēšanas iepirkums

c) projektēšana

d) būvdarbu iepirkums

e) būvdarbi

7. Ziņas par būvniecības finansējuma avotu (programma):

8. Plānotais kapitālieguldījumu kalpošanas laiks (gadi):

9. Būvprojekta izstrādātājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskās personas vārds, uzvārds, sertifikāta Nr. vai juridiskās personas nosaukums, reģistrācijas Nr., \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

reģistrācijas Nr. būvkomersantu reģistrā, juridiskā adrese, tālruņa numurs. e-pasta adrese)

10. Būvniecības ierosinātājs apliecina, ka attiecībā uz valsts autoceļu nav nekādu apgrūtinājumu, aizliegumu vai strīdu, kā arī apņemas īstenot satiksmes organizācijas tehnisko līdzekļu ierīkošanu atbilstoši būvniecības ieceres dokumentiem un būvniecības atkritumus nogādāt tiem atbilstošā vietā.

Būvniecības ierosinātājs \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts) (datums)

11. Pielikumā iesniegtie dokumenti (atbilstoši situācijai, vajadzīgo atzīmēt):

 projektēšanas uzdevums uz \_\_\_\_\_\_\_\_ lapām.

 būvprojekts minimālā sastāvā uz \_\_\_\_\_\_\_\_\_ lapām.

 grafiskie dokumenti uz \_\_\_\_\_\_\_\_\_ lapām.

 saskaņojumi ar trešajām personām uz \_\_\_\_\_\_\_\_ lapām.

 saskaņojumi ar institūcijām uz \_\_\_\_\_\_\_\_ lapām.

 atļaujas uz \_\_\_\_\_\_\_\_\_\_ lapām.

 tehniskie vai īpašie noteikumi uz \_\_\_\_\_ lapām.

 citi dokumenti uz \_\_\_\_\_\_\_\_\_ lapām.

**Aizpilda valsts autoceļu būvvalde:**

12. Lēmums akceptēt ieceri

Lēmuma numurs \_\_\_\_\_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_\_\_\_\_\_\_\_\_\_

Būvatļaujas numurs \_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_\_\_\_\_\_\_\_\_\_

13. Lēmums par atteikšanos akceptēt ieceri

Lēmuma numurs \_\_\_\_\_\_\_\_\_\_\_\_\_\_\_\_\_\_ datums \_\_\_\_\_\_\_\_\_\_\_\_\_\_\_\_\_\_\_\_\_\_

Valsts autoceļu būvvaldes atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts) (datums)”.

7. 2. pielikumā:

svītrot virsrakstā vārdus “atjaunošanai / pārbūvei / jaunai būvniecībai”;

vārdus “būves vieta” (attiecīgā locījumā) aizstāt ar vārdu “būvlaukums” (attiecīgā locījumā).

Ministru prezidents M. Kučinskis

Satiksmes ministrs U. Augulis

Iesniedzējs: satiksmes ministrs U. Augulis

Vīza: valsts sekretārs K. Ozoliņš

2018.02.09. 13:46

3765

D. Supe

67028253, [Dace.Supe@san.gov.lv](mailto:Dace.Supe@san.gov.lv)

A. Granīta

67028157, [Andra.Granita@lvceli.lv](mailto:Andra.Granita@lvceli.lv)